open-index/open-wikipedia-markdown huggingface dataset:
Airdrieonians FC

**Airdrie United Football Club** er en skotsk fotballklubb fra byen Airdrie i North Lanarkshire, omtrent 16 km øst for Glasgow i Skottland. Klubben spilte i 2008/09-sesongen i Scottish Football League First Division (nivå 2). Klubbens hjemmebane er Excelsior Stadium (også kalt New Broomfield).

Airdrie United ble stiftet i 2002 etter at Airdries tidligere ligaklubb Airdrieonians hadde gått konkurs. Airdrieonians hadde blitt nummer 2 i First Division (nivå 2) våren 2002, men måtte gi opp på grunn av en gjeld på neste 3 millioner pund. Den nye klubben ønsket å ta over Airdrieonians' plass i Scottish Football League, men i stedet ble Gretna FC valgt inn. Airdrie United kjøpte så opp ligaklubben Clydebank FC, som spilte i Second Division. Airdrie United flyttet hele Clydebank FC til Airdie, og tok over deres plass i ligaen. Clydebank FC ble for øvrig nystiftet i 2003, og spiller nå på lavere, regionalt nivå.

Airdrie United tok på mange måter over der Airdrieonians slapp, selv om den nye klubben startet en divisjon lavere enn den gamle klubben hadde spilt i. Den nye klubben overtok Airdrieonians' relativt nybygde bane Excelsior Stadium, og spilte seg opp igjen i First Division i løpet av to år. Klubben dukket ned i Second Division igjen i en sesong, men er fra høsten 2008 tilbake i First Division.

## Klubbrekorder
*Beste ligasesong: 5.-plass i First Division (nivå 2) i 2005
*Beste sesong i Challenge Cup: Finalist i 2003/04
*Høyeste tilskuerantall: 5709 mot Greenock Morton 15. mai 2004 (Second Division)
*Største seier: 7-0 mot Dundee 11. mars 2006 (First Division)
*Største tap: 1-6 mot Greenock Morton 1. november 2003 (Second Division)
*Flest ligakamper: 101, Mark McGeown.
*Flest ligamål: 28, Jerome Vareille.

## Litteratur
*Sky Sports Football Yearbook. Headline Publishing Group, London 2008. ISBN 978 0 7553 1820 9
*Paul & Shirley Smith: *The Ultimate Directory of English & Scottish Football Grounds*. Yore Publications, Harefield 2005. ISBN 0954 783042

## Eksterne lenker
*
Angela Hammitzsch

**Angela Raubal Hammitzsch** (født **Hitler**; 28. juli 1883 i Braunau i Østerrike, død 30. oktober 1949), var Adolf Hitlers eldre halvsøster.

## Biografi
Angela Hammitzsch ble født i grensebyen Braunau i Østerrike som det andre barnet til ekteparet Alois Hitler og Franziska Matzelberger (Alois' annen hustru). Moren døde året etter, i 1884. Angela og hennes bror Alois junior ble oppdratt av faren og av hans tredje hustru, Klara Hitler. Hennes halvbror Adolf Hitler var seks år yngre enn henne, og de kom til å stå hverandre svært nær. Hun var den eneste av søsknene som ble omtalt av Hitler i *[[Mein Kampf]]*.

Angela var gift med Leo Raubal, og sammen med ham fikk hun i 1906 sønnen Leo jr. I 1908 fikk hun datteren Angela (kalt Angelika eller «Geli» og i 1910 datteren Elfriede.

Ektemannen Leo Raubal døde i 1910. Ifølge en profil utviklet av det amerikanske OSS (CIAs forløper), flyttet Angela så til Wien. Der ble hun forstanderinne for *Mensa Academia Judaica*, et hjem for jødiske studenter. Hun forsvarte ved en anledning disse studentene mot antijødisk pøbel.

Angela hadde ikke hørt noe fra sin bror Adolf på ti år da han gjenopptok kontakten med henne i 1919. I 1928 flyttet hun og datteren Geli til Obersalzberg der hun ble Adolf Hitlers husholderske. Senere ble hun oldfrue for hans hushold i Berchtesgaden.

Adolf Hitler innledet et forhold av ikke helt avklart art med sin niese, Angelas datter Geli, som døde – antagelig for egen hånd – i 1931. I mellomtiden hadde Angela utviklet sterke motforestillinger mot Adolf Hitlers forhold med Eva Braun. Ifølge enkelte kilder forsøkte hun å advare Eva Braun mot risikoen ved å komme Adolf Hitler tett inn på livet. Til slutt forlot hun Berchtesgaden og flyttet til Dresden. Adolf Hitler brøt tvert av en hver forbindelse med henne og uteble fra hennes bryllup med professor Hammitsch.

## Referanser


## Litteratur
* Wolfgang Zdral: *Die Hitlers. Die unbekannte Familie des Führers.* Campus Verlag, Frankfurt am Main 2005, .*als Taschenbuchausgabe:* Lübbe Verlag, Bergisch Gladbach 2008, , S. 100–120.
* Marc Vermeeren: *De jeugd van Adolf Hitler 1889–1907 en zijn familie en voorouders.* Uitgeverij Aspekt, Soesterberg 2007, .
* Oliver Halmburger, Thomas Staehler: *Familie Hitler. Im Schatten des Diktators.* (Dokumentarfilm unter Mitarbeit von Timothy W. Ryback und Florian M. Beierl) Oliver Halmburger (Loopfilm, München) / ZDF-History, 2005.
Emerson Thome

**Emerson Augusto Thome** (født 30. mars 1972 i Porto Alegre, Brasil) er en brasiliansk tidligere fotballspiller.

## Biografi
Thome spilte for den portugisiske klubben Benfica før han kom til engelsk fotball i mars 1998. Hans første engelske klubb var Sheffield Wednesday, og han var i denne klubben fram til desember 1999. Da ble han kjøpt av Chelsea for £2 700 000. Hans tredje engelske klubb ble Sunderland som kjøpte han for £4 500 000 i august 2000. Tre år senere gikk han gratis til Bolton før han i august 2004 gikk til Wigan Athletic.

Den 28. oktober 2005 skrev han under på en 1-måneds utlånsavtale med Derby County, og han debuterte i ligasammenheng for Derby mot Queens Park Rangers den 29. oktober 2005.

## Karriere som spiller

## Referanser


## Eksterne lenker
*
Škoda Octavia

:*For bilmodellen produsert fra 1959 til 1971 med samme navn, se [[Škoda Octavia (1959–71)]].*

**Škoda Octavia** er en bilmodell fra den tsjekkiske bilprodusenten Škoda. Den første Octavia ble introdusert i 1959, og var da en modifisert utgave av Škoda Popular. Navnet Octavia kom av at modellen opprinnelig var det åttende modifikasjonen av Popular. Octavia ble relansert som modellbetegnelse i 1996, etter at Škoda-konsernet var kjøpt av Volkswagen.

Octavia kom også i en stasjonsvognutgave, som ble produsert fra 1961 til 1971. Den ble eksportert til flere land over hele verden. I Chile ble det satt i gang lokal montering.

Den «nye» Octavia kom i 1996 var basert på VWs Golf4-plattform, med karosseri og deler av interiør utformet hos Škoda. I februar 1998 ble Octavia stasjonsvogn presentert på bilutstillingen i Genève. 

Škoda Octavia har i Norge vært populær med firehjulstrekk. Octavia benytter et firehjulstrekksystem fra Haldex. Modellen introdusert i 1996 hadde førstegenerasjons Haldex-system, mens modellen introdusert i 2004 har Haldex II. I 2009 fikk Octavia en oppgradering hvor Haldex4 ble tatt i bruk. Haldex-systemet baserer seg i utgangspunktet på at bilen er forhjulsdrevet ved normal kjøring, men at kraft kan overføres til bakhjulene ved hjulspinn. For Haldex4 er det i utgangspunktet en 90/10%-fordeling av kraft kontinuerlig for å gi redusert forsinkelse før bakhjulene griper inn. Systemet er også slik at systemet kan forutse behov for kraft på bakhjulene før hjulspinn oppstår, for eksempel ved raskt og kraftig gasspådrag. Modellene med firehjulstrekk har i overkant av 2 cm høyere bakkeklaring enn modellen med forhjulstrekk.

Andre generasjon Octavia ble lansert i 2004. Den var bygd på plattformen PQ35 som den deler med Audi A3, SEAT Altea og Volkswagen Golf V og VI. I 2006 kom Octavia Scout. Dette er en crossover-modell som anses som en mellomting av vanlig stasjonsvogn og SUV. Bilen leveres med firehjulstrekk og er ytterligere forhøyet sammenlignet med standardversjonen av Octavia med firehjulstrekk. Videre er design endret gjennom plastdeksel på utsiden av hjulbuene. Den tilhører samme klasse som andre crossover-stasjonsvogner som Audi Allroad og Volvo XC70. 
I modellåret 2009 fikk Octavia en facelift som bortsett fra det ytre som nye hovedlamper og støtfangere også gjorde at Octavia deler mye av det elektriske systemet med sin "storebror" Superb.

I 2013 ble 3. generasjon av den nye Škoda Octavia lansert. Denne fikk en facelift i 2017, med blant annet splittede frontlykter. Fjerde generasjon ble lansert i 2020, med blant annet en plug-in hybrid-modell; Octavia iV.
John Howe (fotballspiller)

**John Robert Howe** (født 7. oktober 1915 i West Hartlepool, død 5. april 1987 i Hartlepool) er en tidligere engelsk landslagsspiller i fotball. 

## Biografi
Han startet fotballkarrieren i Hartlepool United i juni 1934. To år senere gikk han til Derby County, og han var fast i deres startoppstilling fram til 2. Verdenskrig. 

Under krigen var han stasjonert i Skottland, og i denne perioden gjestespilte han for flere skotske klubber. Etter krigen var han med på å vinne FA-cupen med Derby i 1946 før han i oktober 1949 gikk til Huddersfield Town. To år senere ble han spillende manager i King's Lynn. I denne klubben var han manager fram til mai 1953, mens han var spiller fram til sommeren 1955. Hans siste klubb ble Wisbech Town, og han var over 40 år da han la opp som fotballspiller.

John Howe debuterte på landslaget mot  den 16. mai 1948. Han spilte tre landskamper for .

## Karriere som spiller

### Klubblag

### Landslagskarriere for England

## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
Samuel Alito

**Samuel Anthony Alito jr.** (født 1950) er dommer i De forente staters høyesterett. Han ble nominert av president George W. Bush den 31. oktober 2005 og godkjent av Senatet den 31. januar 2006.

## Biografi
Alito ble utnevnt etter at dommer Sandra Day O'Connor bebudet sin avgang i juni 2005. O'Connor fortsatte inntil Alito var utnevnt og bekreftet. Nominasjonen av Alito kom etter at Bushs første kandidat, av John Roberts, ble omgjort ved at Roberts i stedet ble nominert til justitiarius for domstolen etter William Rehnquists bortgang, og noen få dager etter at presidentens neste nominasjon, av Det hvite hus' juridiske rådgiver Harriet Miers ble trukket tilbake.  

Alito er sønn av italienske innvandrere til USA. Han er katolikk, er gift og har to barn. Han ble utdannet ved Princeton University og Yale Law School, hvor han ble uteksaminert jurist i 1975. Hans karriere har vekslet mellom arbeid i domstoler og ved regjeringsadministrasjonen i Washington, DC. 

## Referanser


## Eksterne lenker
* 

* Profile from Law.com
* US News profile
* SCOTUSblog analysis
* Washington Post Profile
* Personal views on Judge Alito
* People For The American Way's Preliminary Review of Judge Alito- a liberal group's analysis (PDF).
* JudgeAlito.com- A conservative group's (Progress for America) supportive website
* Text of Bush's nomination of Alito
* Scholarly paper, «Presidential Strategies in Supreme Court Justice Selection»
Norsk malurt

**Norsk malurt** (*Artemisia norvegica*) er en plante i korgplantefamilien. Dette er en viktig plante innen norsk botanikk pga. dens spesielle globale og nasjonale utbredelse. 

Beskrivelsen gjelder den eurasiske underarten, *Artemisia norvegica subsp. norvegica.* En annen underart, *subsp. saxatilis*, er utbredt i hele den nordamerikanske fjellkjeden fra California til Alaska. Den er svært lik vår egen, korgene er noe større.

## Utseende
Norsk malurt er lavvokst, 5–25 cm høy, og har flikete blader. Blomstene ser ut som bleke prestekrageblomster der tungekronene er plukket bort. De har en diameter på rundt 1 cm.

## Forekomster i Norge
Norsk malurt er lite utbredt i Norge, den er kun funnet i Hjelmeland (Skardheia), Jondal (nordsiden av Vasslifjellet) og i og rundt Trollheimen og Dovrefjell og Sunndalsfjella (blant annet Grøvudalen i Sunndal, i Oppdal og Einunndalen i Folldal). I Trollheimen-Dovre-området er planten ganske vanlig på rabber, berghyller og elveører. Den regnes til de sørlige unisentriske fjellplantene i Norge.

Norsk malurt kom trolig som en tidlig innvandrer etter istida og etablerte seg der det ble tidlig isfritt. Den ble etter hvert utkonkurrert. Den eurasiske underarten av  den norske malurten har i dag bare tre atskilte voksesteder i verden, nemlig i Norge, i Storbritannia og i Ural i Russland. Den amerikanske underarten finnes i hele den vestlige fjellkjeden i Nord-Amerika.

Lenge var norsk malurt bare kjent fra Trollheimen-Dovre-området, men i 1954 ble den funnet  på Skardheia i Hjelmeland av en realskole-elev - Kjell Hetlelid  – dette ble stadfestet på slutten av 1960-tallet av Leif Ryvarden, og  på tidlig 1990-tall ble det fastslått at et funn var gjort i Jondal i Hardanger, også dette funnet var gjort av en skoleelev flere år tidligere.

Sunndal kommune har som kommunevåpen "I grønt i sølv en [norsk] malurt."

## Referanser




## Eksterne lenker
*
Stylobat

**Stylobat** (gresk: στυλοβάτης, *stylobates* «søylefot») i gresk arkitektur er en plattform som kolonnaden med søyler hviler på i et klassisk tempel (tempelets «gulv»). Hele fundamentet (krépis) består av et ulikt antall trinn (som oftest tre) over *euthynteria* (flaten bygningen er satt opp på). Det øverste trinnet er stylobatet, mens de øvrige trinnene kalles stereobat. Noen refererer imidlertid til stylobat for hele fundamentet.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Gallup (selskap)

**Gallup, Inc.** er et amerikansk selskap stiftet av sosiologen dr. George Gallup som utfører opinionsundersøkelser. Selskapet ble etablert i 1948 og navnet har etterhvert blitt et synonym for meningsmåling i dagligtale.

## Eksterne lenker
* Gallup.com
Mbulelo Mabizela

**Mbulelo Mabizela** (født 16. september 1980 i Pietermaritzburg) er en sørafrikansk tidligere fotballspiller. 

Han var midtbanespiller, og har spilt for blant annet Orlando Pirates, Tottenham Hotspur og Vålerenga.

Mabizela ble Sør-Afrikas yngste landslagskaptein noensinne da han tok over kapteinsbindet som 21-åring. Han har pr. oktober 2005 spilt 40 landskamper og scoret to mål.

## Referanser


## Eksterne lenker
* 
* vif.no om Mabizela
Pentelikon

**Pentelikon**, eller **Penteli**, (gresk: Πεντέλη, Πεντελικόν eller Πεντελικό Όρος) er et fjell i regionen Attika i Hellas. Det ligger nordøst for Athen og sørvest for Marathon, og hovedveien mellom Athen og Stavros og Marathon går forbi fjellet. Fjellet ligger ca. 16&nbsp;km fra Athens sentrum. Herfra ble det i antikken under Perikles bragt marmor til bygningene på Akropolis, blant annet for Parthenon og Propylaea. Den dag i dag framstilles det marmor herfra.

Oppe på fjellsiden ligger *Daou Penteli*-klosteret, som det er det eneste riktig store monastiske anlegget i Hellas utenfor Athos. Fjellets høyeste punkt er toppen Pyrgari med en høyde over havet på 1 109 meter. Store deler av fjellet er dekket med skog, opp til 60 eller 70 prosent, og kan bli sett fra sørlige Athen (Attika), Pediasletten, Parnithafjellet, og de sørlige delene av Athens nordlige forsteder. Det går hus rundt fjellet, særlig Vrilissia, Penteli, Ekali, Dionysos og nord for Gerakas.

## Referanser
Thomas Heftye (1860–1921)

**Thomas Thomassen Heftye** (1860–1921) var en norsk offiser, telegrafdirektør, Venstre-politiker og statsråd i Forsvarsdepartementet.

Heftye ble kaptein i 1895, oberstløytnant i 1903. Han var militærattaché i Paris i perioden 1900–1902 og militær konsulent ved statsrådsavdelingen i Stockholm 1903–1905. I perioden 1905–1921 var han telegrafdirektør. Heftye var statsråd i Forsvarsdepartementet i Otto Albert Blehrs første regjering 1903 og Gunnar Knudsens første regjering 1908, begge ganger i en kort periode. Han er særlig kjent for den innsatsen han som telegrafdirektør gjorde for utviklingen av radiotelegrafi i Norge, særlig opprettelse av radioforbindelse til Svalbard i 1911, og for Stavanger radio som for første gang opprettet radioforbindelse mellom Norge og USA.

Som idrettsmann var Heftye med i laget som gjennomførte den «første skitur gjennom Jotunheimen». Turen ble gjort sammen med kadett L. Bentzen, Knud Vole, Ole Røysheim, samt Nils og Guttorm Slaalien. Heftye var stifter av Norsk Luftseiladsforening og medlem av Den internasjonale olympiske komité (IOC) 1907–1908, samt (som sin far) formann i Den Norske Turistforening i perioden 1918–1921.

Heftye var sønn av Tho. Joh. Heftye. Fra 1897 til ca 1902 bodde han på Sarabråten som han overtok etter sin far. Han var en av seks samfunnstopper som omkom i Nidareid-ulykken i 1921, i forbindelse med åpningen av Dovrebanen.

## Utmerkelser
Heftye ble tildelt en rekke ordener og utmerkelser for sitt virke. I 1903 ble han utnevnt til ridder av 1. klasse av St. Olavs Orden, i 1912 ble han forfremmet til kommandør med stjerne og i 1915 tildelt storkors. Heftye var også kommandør av Dannebrogordenen, ridder av Æreslegionen, Officier de l’Instruction publique, storoffiser av Annams drageorden, kommandør av den greske Frelserens orden, kommandør av den portugisiske Kristusordenen, ridder av den portugisiske Avizordenen og kommandør av den svenske Sverdordenen. Han ble tildelt 2. klasse med stjerne av den prøyssiske Kroneordenen og 4. klasse av Den røde ørns orden.

I Stavanger er han hedret med *Telegrafdirektør Heftyes vei* som ligger på Ullandhaug. 
 
## Se også
* Liste over norske idrettspersoner på sokkel

## Referanser


## Eksterne lenker
* 
*
Ung Musikk Kongsberg

**Ung Musikk** er en norsk paraplyorganisasjon fra Kongsberg som har til hensikt å gi unge musikere fra skolekorpsmiljøet på Kongsberg et alternativ til tradisjonell janitsjarmusikk. Ung Musikk ble stiftet 26. oktober 1995 av initiativtakerne Per Einar Løvgren og Jon Gunnar Tovsrud. De forskjellige fraksjonene av Ung Musikk har alle spilt på Kongsberg Jazzfestival.

Ung Musikk består i dag (2010) kun av Kongsberg Storband, men har tidligere hatt med band som Hu Derre og dessverre, Shampoo & Balkan (1995–1997) og Vandring.

Ung Musikk er medlem av Kongsberg Musikkråd og Norsk jazzforum. Ung Musikk er også en av stifterne bak musikkhuset EnergiMølla, og er medlem av Frivillighetsregisteret.

## Kjente musikere som har spilt i Ung Musikk
*Ivar Grydeland, gitar. Har også spilt med Ludo for fire,Zach/Grydeland duo, No Spaghetti Edition
*Morten Qvenild, piano. Har også spilt i Jaga Jazzist, The National Bank, Shining, Susanna & the Magical Orchestra, Slow Motion Orchestra m/Solveig Slettahjell 
*Marius Tobias Hoven, trombone. Har også spilt i Christianssand String Swing Ensemble
*Morten Barrikmo Engebretsen, altsaksofon, klarinett. Har også spilt i No Spaghetti Edition, Trüben, Klangbein
*Christian Meaas Svendsen, kontrabass. Spiller i MOPTI, Oro og Knyst!
*Eirik Tovsrud Knutsen, trommer og tangenter. Spiller i Shining. Har spilt i The Grand

## Eksterne lenker

*
Leonding

**Leonding** er en liten by i det nordlige Østerrike, ved bredden av Donau. Lokalt uttales bynavnet med trykk på *LE*, men i resten av landet med trykk på *ON*. 

Byen har 25&nbsp;000 innbyggere. Den ligger nær Linz i forbundsstaten Oberösterreich.

I Leonding ligger UNO Shopping, et av de største kjøpesentrene i Østerrike, og her ligger flere større industriselskap. 

## Referanser


## Eksterne lenker
*
Fronton

**Fronton**, på engelsk kalt *pediment*, er et triangulært felt (gavl) som dannes mellom det øvre horisontale bjelkelaget som hviler på søylene (entablementet) og et saltak. Det er frontoner i klassisk, nyklassisk arkitektur, vanligvis i etterligninger av greske templer, og i barokken. Det mest framragende eksempelet på fronton finnes på Parthenontempelet på Akropolis i Athen, feltet her inneholder de vakreste skulpturelle detaljer. Tympanon eller det triangulære feltet innenfor frontonen, ble ofte dekorert med relieffskulpturer som viste motiver fra gresk og romersk mytologi, eller allegoriske figurer.

## Bilder

Fil:Église de la Madeleine.jpg|Kirken Église de la Madeleine i Paris
Fil:pediment.on.pantheon.in.rome.arp.jpg|De 2000 år gamle Pantheon i Roma.
Fil:0 Abbaye St-Hubert 100410 (1e).JPG|Det tidligere klosterpalasset i Saint-Hubert i Belgia.
Fil:Allen Co.jpg|Allen County Courthouse (rettsbygningen) i Indiana.
Fil:Arch Sculpt - CA 09.jpg|Regjeringsbygningen i Sacramento, California.
Fil:Fronton Panthéon Paris Dome chapiteaux.jpg|Fronton og kuppelen i Panthéon de Paris.


## Referanser


## Se også
* Tympanon

## Eksterne lenker
* 
* Chisholm, Hugh, red. (1911): «pediment» i: *Encyclopædia Britannica* (11. utg.). Cambridge University Press.
Horatio Carter

**Horatio Stratton «Raich» Carter** (født 21. desember 1913 i Sunderland, død 9. oktober 1994 i Willerby) er en tidligere engelsk landslagsspiller i fotball. Han var også manager for fire engelske fotballklubber.

## Biografi
Horatio Carter, ofte kalt Raich Carter, startet sin fotballkarriere som amatør i Sunderland november 1930. Et år senere ble han profesjonell i samme klubb og han var i Sunderland fram til desember 1945. 
I løpet av denne perioden fikk han med seg et ligamesterskap i 1935/36-sesongen, et cupmesterskap i 1937 og seks landskamper for England.

I desember 1945 ble han kjøpt av Derby County for £6 000, og også i denne klubben var han med på å vinne FA-cupen. I mars 1948 gikk han til Hull City der han ganske raskt ble spillende manager. Også i denne klubben hadde han suksess, Hull vant 3. divisjon, avdeling nord i 1948/49. Han gav seg som manager i Hull i september 1951, og som spiller i april 1952. I januar 1953 gjorde han comeback i den irske klubben Cork Athletic, men i mai 1953 la han opp som fotballspiller for godt.

Horratio Carter debuterte på  mot  den 14. april 1934. Han spilte 13 landskamper, og scoret 7 mål for England.

Som heltidsmanager var hans første jobb Leeds United, og han var 5 år i denne klubben. Deretter ble det tre år i Mansfield Town, og tre år i Middlesbrough.

## Karriere som spiller

### Klubblag

### Landslagskarriere for England

## Karriere som manager

### Klubblag

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*
D.C. United

**D.C. United** er et fotballag fra Washington D.C. som spiller i Major League Soccer (MLS). Laget ble grunnlagt i 1995.

## Spillerstall
Pr. 21. august 2019

### Utlånte spillere

## Meritter
* Major League Soccer(4): 1996, 1997, 1999, 2004
* CONCACAF Champions League(1): 1998

## Referanser


## Eksterne lenker
*
LA Galaxy

**LA Galaxy** eller **Los Angeles Galaxy** er et fotballag fra Los Angeles, California, USA, som spiller i Major League Soccer (MLS). Laget ble grunnlagt i 1996 og har vært med i MLS siden starten i 1996. Navnet Galaxy er tatt på grunn av at det bor mange stjerner i Los Angeles. Klubben har siden 2003 spilt hjemmekampene på Dignity Health Sports Park. Stadionet har  sitteplasser, pluss et par tusen ståplasser som kun benyttes når resten av stadionet er utsolgt. I treningskampen mot Chelsea FC i 2007 ble dette feltet, kalt "Grass Berm", benyttet. I perioden 1996-2003 spilte klubben sine hjemmekamper på Rose Bowl i Pasadena like utenfor Los Angeles. Tilskuerekorden på Rose Bowl ble satt i 2009, i treningskampen mellom LA Galaxy og FC Barcelona. Over 93 000 mennesker så kampen fra tribunen, som forøvrig endte 1-2 til gjestene.

Den kjente engelske fotballspilleren David Beckham spilte for laget i perioden 2007-2012, og er nok lagets aller største stjerne gjennom tidene, sammen med Landon Donovan. Donovan er kanskje den meste suksessfulle amerikanske spilleren gjennom historien. 

Lagets trener er Bruce Arena, som tidligere i karrieren ledet det amerikanske landslaget. Norske Vidar Riseth fikk et tilbud om å spille for Galaxy i 2007, men han takket nei fordi han ikke ville reise fra familien.

Klubben har vunnet Major League Soccer seks ganger, i 2002, 2005, 2011, 2012, 2014 og i 2024.

## Spillerstall
Pr. 7. februar 2018

### Utlånte spillere

## Kjente spillere som har spilt eller spiller for Los Angeles
*David Beckham
*Landon Donovan
*Juan Pablo Ángel
*Cobi Jones
*Eddie Lewis
*Frankie Hejduk
*Robbie Keane
*Steven Gerrard
*Zlatan Ibrahimovic

## Referanser


## Eksterne lenker
*
Sporting Kansas City

**Sporting Kansas City** (kjent som **Kansas City Wizards** fra 1995 til 2010) er et fotballag fra Kansas City i Missouri som spiller i Major League Soccer (MLS). Klubben ble stiftet i 1995.

## Spillerstall

### Utlånte spillere

## Eksterne lenker
*
Novemberforbryterne

**Novemberforbryterne** (tysk: *Novemberverbrecher*) var et skjellsord og politisk kampbegrep, benyttet i Tyskland av de mest innbitte av motstanderne mot de demokratiske politikere i Weimarrepublikken. Blant de som ble betegne som novemberforbryter var finansminister Matthias Erzberger, skutt og drept av høyreradikale 26. august 1921.

Ordet inngikk som fast glose i det som nå sammenfattes som «dolkestøtslegenden».

Uttrykket ble blant annet brukt på de politikere fra SPD og andre demokratiske partier som angivelig hadde initiert novemberrevolusjonen. Slik hadde de falt den tyske hær i ryggen mot slutten av første verdenskrig; man mente at hæren var ubeseiret, og at våpenstillstanden 11. november var et svik. Uttrykket var oppstått i de mest ekstremt nasjonale kretser, og ble flittig benyttet av de tysknasjonale og  nazistene. Til og med politikere som Friedrich Ebert, som hadde gjort sitt ytterste for å bremse revolusjonen, fikk slynget mot seg beskyldningen om å være landforræder ved å ha vært med blant *novemberforbrytelsen*. Essensen er at de tyske styrker ikke var nedkjempet på slagmarken, og at nederlaget og Versaillestraktaten kunne direkte tilbakeføres til *novemberforbryterne* som lot landet kapitulere.

Adolf Hitler benyttet begrepet og dolkestøtlegenden hyppig i valgkampene før 1933, og forsterket på den måten den nasjonalistiske rus han kunne spille på.

## Referanser
Flåklypa Grand Prix (billøp)

:*Denne artikkelen er om veteranbilløpet, for filmen av Ivo Caprino med samme navn, se [[Flåklypa Grand Prix]]*
**Flåklypa Grand Prix** er et veteranbilløp som arrangeres av Jotunheimen Veterankjøretøyklubb i Skjåk / Lom. Løpet ble arrangert første gang i 1992, og har blitt arrangert hvert år etter dette. I 2015 hadde løpet 465 forhåndspåmeldte i åtte klasser. I 2016 arrangeres Flåklypa Grand Prix for 25. gang, og går av stabelen lørdag 28. mai.

Kriteriene for deltakelse er at kjøretøyene må være 1969-modeller eller eldre, og omfatter biler, lastebiler/nyttekjøretøy, traktorer og motorsykler. Løypa går via Flåklypa, som ligger ved  i Bøverdalen i Lom.

## Eksterne lenker
* 
* Side med bilder fra løpet
* Informasjonsside på VisitLom.com
Bayernhymne

**Bayernhymnen** er Fristaten Bayerns offisielle nasjonalsang.

Melodien er komponert av Max Kunz i 1835, og den opprinnelige teksten på tre strofer stammer fra Michael Öchsner og ble skrevet i 1860. Begge var medlemmer av borgersangforeningen i München, som fremførte sangen første gang 15. desember 1860. Da sangen hurtig ble meget populær i befolkningen, kom etterhvert en rekke forskjellige versjoner i omløp. Den tredje strofen, den såkalte kongestrofen, ble strøket fra skolebøkene i 1918 etter at Bayern ble republikk.

Bayernhymnen ble offisielt Bayerns nasjonalsang i 1964.

## Tekst

## Eksterne lenker
* Hymnen med Text
* Hymnen uten Text
* Infoseite des Bayerischen Landtags mit Hintergrundinformationen
Francisco Fernández Ochoa

**Francisco Fernández Ochoa** (1950–2006) var en spansk alpinist.

I løpet av karrieren vant han bare ett verdenscuprenn i slalåm, likevel gikk han til topps i slalåmrennet i OL 1972 i Sapporo. I VM 1974 i St. Moritz tok han bronsemedaljen i samme disiplin.

Han døde 6. november 2006 i Cedilla etter en lengre periode med lymfekreft. Han var bror av den tidligere slalåmspesialisten Blanca Fernández Ochoa.

## Referanser


## Eksterne lenker
*
433 f.Kr.

## Begivenheter
* Byggingen av Parthenon i Athen blir fullført.
* Krig mellom Korkyra og Korint. Athen støtter Korkyra.
Ernst Hinterseer

**Ernst Hinterseer** (født 1932) er en tidligere østerriksk alpinist.

I OL 1960 i Squaw Valley vant han slalåmgull og bronse i storslalåm. Etter karrieren som aktiv skiløper ble Hinterseer på begynnelsen av 1970-årene trener for det østerrikske slalåm- og storslalåmlaget.

I 1954 ble Hinterseer østerriksk mester i storslalåm, og i 1956 ble han østerriksk mester i kombinasjonsøvelsen. Også sønnene Ernst, Georg og Hansi ble alpinister.

Hans barnebarn Lukas Hinterseer spiller fotball for den tyske klubben Hansa Rostock og for .

## Referanser


## Eksterne lenker
*
447 f.Kr.

## Begivenheter
* Byggingen av Parthenon i Athen begynte.
* Athenerne blir drevet ut av Boiotia etter slaget ved Koroneia. Det peloponnesiske forbund og det athenske sjøforbundet inngår en fredsavtale med varighet på tretti år.
* Akhaios av Eretrias første stykke blir fremført.
Sigtuna kommune

**Sigtuna kommune** er en kommune i Stockholms län i landskapet Uppland i Sverige. Kommunens administrasjonssenter ligger i Märsta. Tidligere var Märsta egen kommune, men er sammenslått med Sigtuna i nyere tid. Kommunen rommer god jordbruksmark i det østlige innlandet øst for viken Skarven i innsjøen Mälaren, omtrent midt mellom storbyene Stockholm og Uppsala. I kommunen ligger Arlanda lufthavn – Stockholms hovedflyplass i nord.

Gjennom kommunen går nord-sør hovedveien E4 og jernbanelinje mellom Stockholm og Uppsala, med eget sidespor til Arlanda.

## Tettsteder
Sigtuna kommune har tre tettsteder. I tabellen oppgis antall innbyggere per 31. desember 2010.

## Referanser


## Eksterne lenker
*
Franz Pfnür

**Franz Pfnür** (født 21. november 1908 i Berchtesgaden, død 21. september 1996) var en tysk alpinist. I OL 1936 i Garmisch-Partenkirchen, der alpine grener var kommet med på programmet for første gang, vant Franz Pfnür kombinasjonsøvelsen.

I VM 1934 i St. Moritz vant Pfnür slalåmrennet, mens han tok sølv i utfor og i kombinasjonsøvelsen.

## OL- og VM-medaljer
* OL:
** Garmisch-Partenkirchen 1936 – **gull** alpinkombinasjon
* VM
** St. Moritz 1934 – **gull** i slalåm
** St. Moritz 1934 – sølv i utfor
** St. Moritz 1934 – sølv i alpinkombinasjon

## Referanser


## Eksterne lenker
*
Sportsklubben Njård

**Sportsklubben Njård** (stiftet 21. april 1924) er en norsk idrettsforening som holder til på Makrellbekken i Oslo, og som har Njårdhallen som viktigste treningsarena. Njårdhallen ble bygget i 1960. Klubben har også en nyere hall for håndball og basketball, samt utendørs tennisanlegg.

Klubben er oppkalt etter den norrøne guden Njord.

## Idretter
Njård har følgende idrettsgrener på programmet:
* Alpint
* Njård Fekting
* Håndball
* Langrenn
* Rytmisk gymnastikk
* Tennis
* Turn
Tidligere også bandy, basketball og orientering.

Njård har en rekke norgesmesterskap i turn, tennis og fekting, og klubbens kvinnelag i håndball har tidligere spilt flere sesonger i eliteserien. 

I 2008 deltok fekteren Sturla Torkildsen i OL i Beijing. I 2010 representerte langrennsløperen Celine Brun-Lie klubben i OL i Vancouver.

## Håndball

### Eliteserien 2011/12

### 1. divisjon 2012/13

## Kjente utøvere
* Celine Brun-Lie, langrenn
* Britt Ingunn Nydal, langrenn, roing og orientering
*Ragnar Bragvin Andresen, langrenn
*Johan Haanes, tennis
* Laila Schou Nilsen, tennis
* Karianne Christiansen, alpint
* Åge Storhaug, turn
* Espen Jansen, turn
* Nora Mørk, håndball

## Eksterne lenker
*
Burton Snowboards

**Burton Snowboards** er et amerikansk selskap som produserer snowboard, og utstyr knyttet til idretten. Selskapet ble startet av Jake Burton Carpenter i 1977 og har hovedkontor i Burlington, Vermont i USA. Selskapet eies av Burton og kona Donna Carpenter, som har vært med siden 1983.

## Referanser


## Eksterne lenker
*
Apside

:*Se også [[Apsis (astronomi)]].*

**Apside** eller **apsis** (fra gresk *hapsis*, «runding»; til norsk fra fransk *abside*, fra latin *absida*) er en halvsirkelformet (også polygonal og firkantet) utvidelse av en bygning. I romersk arkitektur kalt *exedra*. Som oftest har tilføyelsen også et hvelv formet som en halvkuppel. Apsis vender alltid mot øst.

I tilknytningen til kirkearkitektur er det generelt navnet gitt til stedet hvor alteret er plassert eller hvor presteskapet har seter. En apsis er tidvis også funnet i en jødisk synagoge, eksempelvis Maoz Haim-synagogen fra 200-tallet e.Kr. i nordlige Israel. Den ble brukt i den antikke romerske basilikaens kortvegg. I kirkearkitekturen er den brukt som koravslutning og plass for alteret. Apsis er adskilt fra hoveddelen av kirken med transept, et latinsk begrep, sammensetningen av *trans*  + *sept*, som bokstavelig betyr «på den andre siden av skranke».

## Referanser


## Litteratur
*Gunnarsjaa, Arne (1999): *[[Arkitekturleksikon (1999)|Arkitekturleksikon]]*. Oslo : Abstrakt forlag.  (Forklart under oppslagsord «Abside») (e-bok fra bokhylla.no)

## Eksterne lenker
*  Spiers, Richard Phené (1911): «Apse», i: Chisholm, Hugh: *Encyclopædia Britannica*. **2** (11. utg.). Cambridge University Press. s. 231–232. Artikkelen har detaljert beskrivelse av eksempler fra tidlig kirkearkitektur.
Per-Ole Larsen

**Per Ole Larsen** (født 8. desember 1950)  er en norsk politiker. Han var ordfører i Øksnes kommune mellom 2003–2007, og ble etterfulgt av John H. Danielsen fra Arbeiderpartiet.

Larsen representerer Senterpartiet.

## Referanser


## Eksterne lenker
*
Entasis

**Entasis** en designteknikk som brukes for å motvirke visse optiske illusjoner innenfor arkitektur. Når en søyle eller en annen struktur er designet med parallelle sider, oppfatter øyet det som om sidene har en konkav (innsvingt) kurve. Entasis er å gi sidene en lett utbuktning på midten, noe som gjør at de ikke er parallelle, og på denne måten motvirkes denne optiske effekten. Målet med dette, paradoksalt nok, er å få linjene til å se rette ut for øyet, ved hjelp av kurver og optisk illusjon.

Designteknikken ble først brukt under konstruksjonen av de egyptiske pyramidene, men ble utviklet videre i gresk arkitektur, hvor den finnes i alle klassiske søyleordener, mest utpreget i doriske søyler. Den doriske søylen hviler direkte på stylobatet (det øverste trinnet på fundamentet) uten noen base. Stylobatet kan oppvise en lignende optisk effekt, idet det har en nesten umerkelig overhøyde mot midten, for å motvirke illusjonen av at det er «salrygget». Slike optiske effekter var vanlige i greske templer, som for eksempel Parthenon i Athen. 

Romerne overtok de fleste av grekernes arkitektoniske elementer, videreutviklet dem og tilføyde nye søyleordener. Også i all klassisk romersk arktitektur har søylene entasis. Renessansens arkitekter gjenopptok bruken av de klassiske søyleordener med entasis, for eksempel Andrea Palladio. Norske byggverk fra den klassisistiske perioden kan oppvise mange monumentalbygg med tydelig entasis. Gode eksempler er Slottet, Universitetsbygningen og Børsen. I nyere tid har designere av biler fra Rolls-Royce brukt teknikken i radiatorgrillene på bilene.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Weimarkoalisjonen

**Weimarkoalisjonen** (*Weimarer Koalition*) er betegnelsen for de koalisjonsregjeringer bestående av partiene SPD (sosialdemokratisk), det katolske Zentrum og det liberale DDP (Deutsche Demokratische Partei – *det tyske demokratiske parti)* som dannet regjering en rekke ganger under Weimarrepublikkens tid i Tyskland. Partiene i koalisjonen var de som i sterkest grad ønsket å forsvare den nye republikanske konstitusjonen, Weimarforfatningen, mot angrep fra venstre- og høyresiden.

SPD, Zentrum og Fortschrittliches Volkspartei (forløperen til DDP) hadde allerede samarbeidet under første verdenskrig i Riksdagen. 

Weimarkoalisjonen fikk gjennomslag da Weimar-forfatningen ble til. Ved valgene til den forfatningsgivende nasjonalforsamling den 19. januar 1919 fikk de tre partiene samlet et overveldende flertall på 76,2 prosent av stemmene (SPD 37,9 %, Zentrum 19,7 %,  DDP 18,5 %). Dermed avviste tyskerne det sosialistiske rådssystemet, men også monarkiet.  

Allerede ved de første riksdagsvalgene den 6. juni 1920 mistet Weimarkoalisjonen sitt flertall (SDP 21,7 %, Zentrum 13,6 % og DDP 8,2 %). I tiden som fulgte klarte SPD å stabilisere sin oppslutning ved valgene til mellom 18,3 (5. mars 1933) og  28,7 % (20. mai 1928), og Zentrum likeså mellom 13,6 (6. juni 1920) og 11,2 % (5. mars 1933). Men DDP raste nedover bakke til det ved valgene den 5. mars 1933 var blitt en betydningsløshet med bare 0,8 % av de avgitte stemmer. 

Også i delstatene gikk det tilbake med Weimarkoalisjonens innflytelse. Det var bare i Preussen at den klarte å bestå helt frem til 1932, under navnet *[[Preussenkoalisjonen]]*. 

Hovedgrunnene til tilbakegangen var at frikorpsene og andre høyreorienterte grupper gikk i skarp konflikt med de venstreradikale krefter, og dermed kom mange SPD-velgere på avstand fra sitt opprinnelige parti. Belastningene under Versaillestraktaten svekket folks tiltro til de etablerte partier. 

De som profitterte på dette, var de mer ekstreme partiene på ytterfløyene. Både det Moskvalojale kommunistpartiet KPD og det nasjonalsosialistiske partiet utviklet seg etterhvert til massepartier, og til slutt overtok nasjonalsosialistene makten i 1933.

## De weimarske regjeringskoalisjoner
* 13. februar 1919 til 20. juni 1919: Rikskansler: Philipp Scheidemann (SPD), regjeringen Scheidemann.

* 21. juni 1919 til 26. mars 1920: Rikskansler: Gustav Bauer, (SPD), regjeringen Bauer.

* 27. mars 1920 til 8. juni 1920: Rikskansler: Hermann Müller, (SPD), Müller I

* 10. mai 1921 til 22. oktober 1921: Rikskansler Joseph Wirth (Zentrum), Wirth I.

* 29. oktober 1921 til 14. november 1922: Rikskansler Joseph Wirth (Zentrum), Wirth II.

## Eksterne lenker
*
Christian Colbjørnsen

**Christian Colbjørnsen** (1749&ndash;1814) var en norsk-dansk jurist og embetsmann. Han var generalprokurør 1788–1804 og høyesterettsjustitiarius i Danmark-Norge 1804–1814. Colbjørnsen hadde stor innflytelse på rettsutviklingen i Danmark-Norge på slutten av 1700-tallet, ikke minst på opphevelsen av stavnsbåndet.

## Biografi
Han var sønn av regimentskvartermester Colbjørn Jacobsen Colbjørnsen, av slekten Arneberg/Colbjørnsen, og Anna Dorothea Røring, og oldebarn av presten Colbjørn Torstensen Arneberg. Han var gift med Engelke Margrethe Falbe (1763–1848), som var barnebarn av Hans Hagerup de Gyldenpalm og oldebarn av Eiler Hagerup d.e..

I 1773 tok han juridisk embetseksamen og fikk 3 månder senere bevilling som høyesterettsadvokat. Han var kammeradvokat 1780&ndash;1785.

Colbjørnsen ble i 1786 sekretær for den danske Landbokommisjonen, som utarbeidet de reformer som i 1788 førte fram til Stavnsbåndets opphevelse.   

I 1788 ble han utnevnt til generalprokurør og begynte i kanselliet. Her fikk han stor innflytelse på den dansk-norske lovgivningen. Han utarbeidet utkast til en rekke lovreformer. Her kan nevnes «Forordning angaaende nærmere Bestemmelse af Straffe for Tyve og Hælere af 20. Febr. 1789», «Reskript om Trykkefriheden af 3. Dec. 1790», «Forordning om Fængslernes bedre Indretning af 5. April 1793»,«Forordning om en forbedret Politiindretning for Kjøbenhavns Vedkommende af 5. Juli 1793»,«Forordning om Forligelseskommissioners Stiftelse af 10. Juli 1795» og «Fordning om Rettens vedbørlige og hurtige Pleje af 3. Juni 1796».

Mellom 1804 og sin død i 1814 var han høyesterettsjustitiarius. Hans svoger Hans Hagerup Falbe var samtidig dommer i høyesterett.

Colbjørnsen var religiøs fritenker, men sto for det beste i samtidens ideer om humanisme og læren om menneskerettighetene. *Ingen Følelse,* har han sagt, *er mere indprentet hos Mennesket end Lyst til Frihed. (...) Friheden er Naturens første og ypperligste Gave til den ædleste af sine Skabninger.*

Hans innflytelse på lovgivningen var så betydelig at hoveddelen av de lovene som utkom i det siste tiåret av 1800-tallet var nøye samstemt med hans forslag, likeledes ved prinsipp- og lovfortolkningsspørgsmål var det som regel hans mening som ble fulgt.

## Litteratur
* Sandvik, Gudmund, Christian Colbjørnsen – den siste justitiarius i Danmarks og Norges Højesteret, Tidsskrift for Rettsvitenskap 2002, 3-5: 625
* Bjørn, Claus, Lovene gives kraft – en biografi af Christian Colbiørnsen, Landbohistorisk Selskab, 1995
* Hallager, G., Norges Høiesteret 1815-1915, første bind, Oslo 1915
* Tamm, Ditlev (red.), Til det almindelige bedste, Generalprokurør Christian Colbjørnsens lovbetænkninger 1789-1802, København 2006.

## Referanser


## Eksterne lenker
* Om Colbjørnsen i Dansk Biografisk Leksikon på Prosjekt Runeberg
* Om Colbjørnsen av Inge Manfred Bjørlin
Frise

Innen arkitektur er en **frise** det midterste feltet i entablaturet (det øvre horisontale bjelkelaget i klassisk gresk arkitektur som består av arkitrav, frise og karnis). Frisen kan være slett eller dekorert; i jonisk orden og korintisk orden kan den være dekorert med bas-relieffer, og i dorisk orden er frisen dekorert med triglyfer og metoper. Frisen ligger over arkitravet (det nederste glatte feltet i entablaturet).

Ordet *frise* blir også brukt på veggfelt i et rom som er over en rekke med bilder, og på horisontale felt med malte eller modellerte dekorasjoner plassert på veggen over øyehøyde.

## Se også
* Entablatur
* Triglyf
* Metope

## Litteratur
* Ahlstrand, Jan Torsten.; *Arkitekturtermer*. Lund: Studentlitteratur, 1976, 

## Eksterne lenker
*
Sundsvall kommune

**Sundsvall kommune** (sørsamisk: *Sjædtavaellie*) er en kommune i Västernorrlands län i landskapet Medelpad i Sverige. Kommunen grenser mot nabokommunene Ånge, Bräcke, Ragunda, Sollefteå, Timrå og Nordanstig. Kommunens administrasjonssenter ligger i Sundsvall. Sundsvall er den mest folkerike kommunen i Västernorrlands län.

## Geografi
Skogkledd åslandskap i vest, lavere mot øst. Langs kysten fins mange myrer og småvann. Innbuktet kyst med flere øyer, den største øya er Alnön. Elvene Ljungan og Indalsälven munner ut i Bottenhavet i kommunen.

E4 går gjennom kommunen. E14 til Trondheim har start/sluttpunkt i kommunen. Sundsvall er forbundet med det svenske jernbanenettet gjennom Ådalsbanan, Mittbanan og Ostkustbanan. Sundsvall-Härnösand flyplass ligger i nabokommunen Timrå.

## Tettsteder
Sundsvall kommune hadde 26 tettsteder i 2010. I tabellen oppgis antall innbyggere per 31. desember 2010.

## Vennskapskommuner
* Porsgrunn, Norge
* Björneborg, Finland
* Sønderborg, Danmark
* Konin, Polen
* Volkhov, Russland

## Referanser


## Eksterne lenker
Offisiell hjemmeside for Sundsvall kommune
Gretchen Frazer

**Gretchen Frazer** (født 11. februar 1919 i Tacoma, Washington, død 17. februar 1994) var en amerikansk alpinist.

Gretchen Frazer var kvalifisert for det amerikanske laget til de avlyste vinterlekene i 1940. Under andre verdenskrig var hun skilærer for amerikanske krigsskadete soldater.

Hun ble tatt ut på laget til OL 1948, og gikk til topps i slalåmrennet. Dermed ble hun tidenes første amerikanske olympiske mester med ski på beina. Hun tok også sølv i kombinasjonsøvelsen.

## Referanser


## Eksterne lenker
*
AES

**AES** kan sikte til

* Advanced Encryption Standard
* Audio Engineering Society
* Ålesund lufthavn, Vigra
* AES Corporation, kraftselskap i USA
* Eurostats undersøkelse *Adult Education Survey*
Thomas Bruce av Carrick

**Thomas Bruce** (født ca. 1284, henrettet 9. februar 1307) var sønn av Robert Bruce, jarl av Carrick og Marjorie av Carrick, 3. grevinne av Carrick, og yngre bror av Robert I av Skottland.

Sammen med broren Alexander Bruce var han en av Robert Is viktigste støttespillere både før og etter kroningen i 1306. Det var et kraftig tilbakeslag for kongen da de to brødrene ble tatt til fange i Galloway og henrettet på ordre fra Edvard I av England.
Margrete Skulesdatter

**Margrete Skulesdatter** (gammelnorsk **Margrét Skúladóttir**) (født 1208, død 1270) var datter av Ragnhild Jonsdatter og den mektige hertug Skule Bårdsson (1189&ndash;1240), halvbror av kong Inge Bårdsson (1150&ndash;1217), og hun ble gift med kong Håkon Håkonsson (1217&ndash;1263) som en fredsallianse mellom hertugen og kongen.

Margrete Skulesdatter tilhørte den mektige Rein-ætten som datter av hertug Skule. Moren vet vi mindre om, hun het kanskje Ragnhild og foreldrene ble gift sannsynligvis året før Margrete ble født. Hun ble født på Rein på Rissa i Trøndelag hvor hun også døde 62 år senere.

## Gift med kongen

Kort før Kong Inge Bårdssons død den 23. april 1217 ble Skule Bårdsson gjort til hirdstyrer og fikk jarlsnavn av broren. Skule tok arven etter broren og gjorde deretter krav på Norges krone, men ble overrasket av at birkebeinerne fikk presset igjennom at Håkon Håkonsson var eneberettiget til tronen, noe som ble bekreftet på riksmøtet i Bergen i 1223. Skule fikk likevel Frostatingslagen med Sunnmøre, og skulle bli kongens formynder, men han ble stadig skjøvet til side. For en mann med Skules ambisjoner ble det vanskelig og forholdet mellom ham og kongen ble stadig mer uforsonelig.

I 1225 ble det bestemt, som vanlig var i de fleste europeiske land, at kongen og jarlen skulle fredsforsones og allieres gjennom et giftemål. Håkon Håkonsson ble gift med Skules datter, den 17 år gamle Margrete Skulesdatter.

## Far og svigersønn

I 1237 ga Håkon Skule hertugnavn og en tredjedelen av landets inntekter. Skule tok likevel kongsnavn på Øreting i 1239, og gikk i åpen strid mot svigersønnen Håkon. Han dro med sin hær sydover, men i Oslo led han nederlag i et slag mot kongshæren. Han flyktet til Nidaros og tok sin tilflukt i Elgeseter kloster. Dette ble stukket i brann, og da Skule kom ut med sine menn, ble han drept.

## Margretes barn

# Olav Håkonsson, (1227 – 1230), prinsen dør 3 år gammel i Bergen.
# Håkon Håkonsson, «den unge», (11. november 1232 – 30. april 1257) ble i 1251 gift med Rikitsa Birgersdatter av Folkungaætten i Sverige.
# Kristina Håkonsdatter, også kjent som «Kristina av Tunsberg», (1234 – 1262) ble, som moren, gift som en del av politisk allianse med spanske Felipe Fernandez, prins av Castilla, men hun dør kort tid etter, 28 år gammel, og blir begravd i Spania. Graven ble gjenfunnet i 1958.
# Magnus Håkonsson (1. mai 1238 – 9. mai 1280), gift med Ingeborg Eriksdatter (1244&ndash;1287), som blir konge under navnet Magnus Lagabøte.

Margretes ektemann, kong Håkon Håkonsson, «den gamle», dør den 16. desember 1263 i Kirkwall på Orknøyene, som da var en del av Norgesveldet, etter en mislykket krig mot Skottland. Dronning Margrete skulle komme til overleve sin mann med 7 år og opplevde å se sønnen Magnus Lagabøte skape et styre basert på fred etter at den uforsonelige borgerkrigen som hadde plaget landet endte med farens død i 1240.

## Referanser


## Litteratur
*

## Eksterne lenker
* Margrete Skulesdatter, artikkel hos Norsk biografisk leksikon
* ''Splittet lojalitet og blodhevn'', om Margrete og konflikten mellom hennes ektemann og hennes far, artikkel hos Norgeshistorie.no